Man in hof vir sambok-moord | Maroela Media
Man in hof vir sambok-moord
Patrick Wisani, 'n voorsitter van die ANC-jeugliga, het Vrydag in die Johannesburgse landdroshof verskyn op aanklag dat sy vriendin met 'n sambok doodgeslaan het.
Die saak is uitgestel aangesien die alternatiewe adres wat Wisani aan die hof verskaf het, nie bevestig kon word nie. Wisani word daarvan beskuldig dat hy Nosipho Mandleleni (24), sy vriendin, vroeër vandeesmaand met 'n sambok doodgeslaan het in die huis in Yeoville waar hulle gewoon het.
Wisani het homself twee dae ná die voorval aan die polisie oorgegee. Madleleni se suster, wat in dieselfde huis gewoon het, gaan glo vir die staat getuig. Indien Wisani op borgtog vrygelaat word, sal hy nie na die huis in Yeoville kan terugkeer nie, aangesien Madleleni se suster steeds daar woon.
Staatsaanklaer Richard Mashobane het aan die hof gesê polisiebeamptes het die adres besoek wat Wisani aan die hof verskaf het en is deur 'n veiligheidswag op die perseel meegedeel dat die eienaar van die woonstel tans in die buiteland is. 'n Tweede alternatiewe adres sal oor die naweek bevestig word.
Lede van die organisasie Sonke Gender Justice het Vrydag buite die hof betoog. Tumi Komanyane, 'n verteenwoordiger van die organisasie, het gesê Mandleleni se dood was nie 'n geïsoleerde voorval nie en dat die regering meer moet doen om geslagsgeweld hok te slaan.
Jan Taks uit miljoene bedrieg met skema
Waar is die ANC Vroueliga? Of is n swart vrou se lewe niks werd, veral as sy wreed vermoor word deur een van hulle uitverkore ANC "jeugdige" seuns .